Skalden Aneirin (ca. 535–600) skrev i det eldste bevarte walisiske diktet, (ca. 600), om en av sine helter fra slaget i Catraeth (trolig Catterick i Yorkshire) at «han fôret ravnene på vollene, men han var ingen Arthur»; «å fôre ravnene» betyr å la drepte fiender bli liggende som bytte for åtselfugler, et vanlig bilde fra eldre krigføring. Men diktet er fullt av interpolasjoner, og det er umulig å avgjøre om dette var med i originalen. I så fall er det en svært tidlig omtale av Arthur.